nibzard/narodne-novine-full-text-markdown huggingface dataset:
## Rješenje o izmjeni Rješenja o utvrđivanju cijene obrazaca iz članka 44. stavka 1. Pravilnika o statusu stranaca

### NN 137/2005 (21.11.2005.), Rješenje o izmjeni Rješenja o utvrđivanju cijene obrazaca iz članka 44. stavka 1. Pravilnika o statusu stranaca

# MINISTARSTVO UNUTARNJIH POSLOVA

**2573**

Na temelju članka 44. stavka 2. Pravilnika o
statusu stranaca u Republici Hrvatskoj (»Narodne novine«, broj 202/03.,
145/04.) ministar unutarnjih poslova donosi

## RJEŠENJE

### O IZMJENI RJEŠENJA O UTVRĐIVANJU CIJENE OBRAZACA IZ ČLANKA 44. STAVKA 1. PRAVILNIKA O STATUSU STRANACA U REPUBLICI HRVATSKOJ

Članak 1.

U Rješenju o utvrđivanju cijene obrazaca iz
članka 44. stavka 1. Pravilnika o statusu stranaca u Republici Hrvatskoj
(»Narodne novine«, broj 95/04), u točki I. riječi: »u iznosu od 10,00 kn« zamjenjuju
se riječima: »u iznosu od 27,76 kuna«.

Članak 2.

Ovo Rješenje stupa na snagu osmog dana od dana
objave u »Narodnim novinama«.

Broj: 511-01-52-81525/05

Zagreb, 8. studenoga 2005.

Ministar

**Ivica Kirin**, v. r.

Rješenje, NN 137/2005-2573
## Odluka o izmjeni i dopuni Odluke o načinu obračuna, naplate i plaćanja kamata i naknada Hrvatske narodne banke

### NN 137/2005 (21.11.2005.), Odluka o izmjeni i dopuni Odluke o načinu obračuna, naplate i plaćanja kamata i naknada Hrvatske narodne banke

# HRVATSKA NARODNA BANKA

**2574**

Na temelju članka 39. stavka 2. pod i) Zakona o
Hrvatskoj narodnoj banci (»Narodne novine«, br.
36/2001.) guverner Hrvatske narodne banke donio je dana 17. studenoga 2005.

## Odluku

### O IZMJENI I DOPUNI ODLUKE O NAČINU OBRAČUNA, NAPLATE I PLAĆANJA KAMATA I NAKNADA HRVATSKE NARODNE BANKE

I.

U Odluci o načinu obračuna, naplate i plaćanja
kamata i naknada Hrvatske narodne banke (u nastavku teksta: Odluka) (»Narodne
novine«, br. 36/2002. i 38/2005.) točka VIII. mijenja
se i glasi:

»Kamate i naknade obračunavaju se primjenom
jednostavnoga kamatnog računa, pri čemu se za obračunska razdoblja kraća od
godine dana primjenjuje proporcionalni kamatnjak na bazi broja dana u godini i
kalendarskog broja dana u obračunskom razdoblju za koje se obračunava kamata,
odnosno naknada.

Hrvatska narodna banka može izvršiti prijeboj
dospjelih aktivnih i pasivnih kamata i naknada.

Ako je dan plaćanja kamata i naknada obračunatih
u skladu s ovom odlukom neradni dan, plaćanje se pomiče na prvi sljedeći radni
dan.«

II.

U točki IX. Odluke iza stavka 1. dodaje se
stavak 2., koji glasi:

»Banke nad kojima je pokrenut postupak
likvidacije mogu Hrvatskoj narodnoj banci uputiti pismeni zahtjev da se
ostvarene naknade iz točke IV. ove odluke privremeno ne isplaćuju, i to do
primitka naknadnoga pismenog zahtjeva za isplatu ostvarene naknade, a
najkasnije do prestanka obveze izdvajanja deviznog dijela obvezne pričuve.«

III.

Točka X. Odluke briše se.

IV.

Ova odluka stupa na snagu osmog dana od dana
objave u »Narodnim novinama«.

O. br.
440-020/11-05/ŽR

Zagreb, 17. studenoga 2005.

Guverner

Hrvatske narodne banke

**dr****. sc. Željko Rohatinski**, v. r.

Odluka, NN 137/2005-2574
## Izmjene i dopune Upute za provedbu Odluke o obveznoj pričuvi

### NN 137/2005 (21.11.2005.), Izmjene i dopune Upute za provedbu Odluke o obveznoj pričuvi

# HRVATSKA NARODNA BANKA

**2575**

Na temelju članka 39. stavak 3. Zakona o
Hrvatskoj narodnoj banci (»Narodne novine«, br.
36/2001.) i točke XII. Odluke o graničnoj obveznoj pričuvi (»Narodne novine«, br. 99/2004., 22/2005., 64/2005. i 136/2005.) guverner
Hrvatske narodne banke donio je 17. studenoga 2005.

## Izmjene i dopune

### UPUTE ZA PROVEDBU ODLUKE O GRANIČNOJ OBVEZNOJ PRIČUVI

1. U točki 3. Upute za provedbu Odluke o
graničnoj obveznoj pričuvi (u nastavku teksta: Uputa) (»Narodne novine«, br. 105/2004.) brišu se riječi »radnog« i »radnih«.

2. U točki 7. Upute dio rečenice koji glasi: »8.
kalendarski dan« mijenja se i glasi: »druga srijeda.«

3. U točki 9. Upute riječ »dva« zamjenjuje se
riječju »tri«.

4. Točka 10. Upute mijenja se i glasi:

»Radnim danima u smislu ove upute smatraju se
dani od ponedjeljka do petka, dok se neradnim danima smatraju subota, nedjelja
i blagdani. Ako je propisani dan obračuna i izdvajanja granične obvezne pričuve
neradni, obveza koja se mora izvršiti na taj dan, prenosi se na prvi sljedeći
radni dan.

U izračune koji se odnose na razdoblje obračuna
prosječnoga dnevnog stanja uključuju se svi dani, radni i neradni. Pri tome se
za stanje izvora sredstava na neradni dan uzima stanje posljednjega radnog dana
koji je prethodio neradnome.

Iznimno od prethodnog stavka ove točke, u
izračun koji se odnosi na razdoblje obračuna prosječnoga dnevnog stanja u
početnom obračunskom razdoblju od 1. do 30. lipnja 2004., uključuju se samo
radni dani.«

5. U točki 16. stavku 2. Upute briše se riječ
»radni«.

6. U točki 18. stavku 1. Upute briše se riječ
»radne«.

7. U točki 24. Upute iza stavka 1. dodaje se
stavak 2., koji glasi:

»Banka koja ima odobrenje za obavljanje poslova
platnog prometa s inozemstvom, a koja izdvaja graničnu obveznu pričuvu za drugu
banku, dužna je nalog banke za koju izdvaja graničnu obveznu pričuvu u
cijelosti provesti samostalno.«

8. U točki 26. stavku 1. i stavku 2. Upute
riječi »Direkciji za upravljanje deviznim sredstvima« zamjenjuju se riječima
»Direkciji za upravljanje međunarodnim pričuvama i deviznom likvidnošću«.

U stavku 2. iste točke riječ »tri« zamjenjuje se
riječju »četiri«, a riječi »7. kalendarskog dana« zamjenjuju se riječima »dana
koji prethodi drugoj srijedi«.

9. U točki 30. Upute broj »IV.« zamjenjuje se
brojem »V.«.

10. Izmjene i dopune Upute stupaju na snagu
osmog dana od dana objave u »Narodnim novinama«, a primjenjuju se od 14.
prosinca 2005. kada banke sastavljaju obračun granične obvezne pričuve za
obračunsko razdoblje od 1. do 30. studenoga 2005. u odnosu na početno
obračunsko razdoblje.

U.br. 442-020/11-05/ŽR

Zagreb, 17. studenoga 2005.

Guverner

Hrvatske narodne banke

**dr****. sc. Željko Rohatinski**, v. r.

Uputa, NN 137/2005-2575
## Izmjene i dopune Upute o upotrebi slovnih kratica i brojčanih oznaka za države i zemlje i novčane jedinice u platnom prometu s inozemstvom

### NN 137/2005 (21.11.2005.), Izmjene i dopune Upute o upotrebi slovnih kratica i brojčanih oznaka za države i zemlje i novčane jedinice u platnom prometu s inozemstvom

# HRVATSKA NARODNA BANKA

**2577**

Na temelju točke X. Odluke o načinu obavljanja
platnog prometa s inozemstvom (»Narodne novine«, br.
99/1993., 97/1994., 2/1996.i 7/1996.) guverner Hrvatske narodne banke donosi

## IZMJENE I DOPUNE

### UPUTE O UPOTREBI SLOVNIH KRATICA I BROJČANIH OZNAKA ZA DRŽAVE I ZEMLJE I NOVČANE JEDINICE U PLATNOM PROMETU S INOZEMSTVOM

I.

U Popis novčanih jedinica i drugih platnih
sredstava i njihovih oznaka, koji je sastavni dio Upute o upotrebi slovnih
kratica i brojčanih oznaka za države i zemlje i novčane jedinice u platnom
prometu s inozemstvom (»Narodne novine«, br.
99/2003., 104/2003., 130/2003.,36/2005.), unose se sljedeće izmjene i dopune:

U entitetu »AZERBAJDŽAN« briše se postojeći
redak i stavlja novi, tako da cijeli tekst sada glasi:

AZERBAJDŽAN
azerbajdžanski             Azerbaijanian

                                   manat                          Manat              AZN
944      2

Napomene:

Novi azerbajdžanski manat stupa na snagu 1. siječnja 2006., a stari azerbajdžanski manat vrijedi do
31. prosinca 2005. kada prestaje biti zakonito platno sredstvo;

U entitetu »TURSKA« briše se prvi redak koji se
odnosi na staru tursku liru, tako da cijeli tekst sada glasi:

TURSKA        nova
turska      new Turkish
TRY    949
2

                        lira
            lira

Napomena:

Stara turska lira prestaje biti zakonito platno
sredstvo 31. prosinca 2005.

II.

Ove izmjene i dopune Upute stupaju na snagu
osmog dana od dana objave u »Narodnim novinama«.

O.br.:
432-020/11-05/ŽR

Zagreb, 11. studenoga 2005.

Guverner

Hrvatske narodne banke

**dr****. sc. Željko Rohatinski**, v. r.

Izmjene i dopune, NN 137/2005-2577
## Stopa promjene proizvođačkih cijena industrijskih proizvoda u listopadu 2005. godine

### NN 137/2005 (21.11.2005.), Stopa promjene proizvođačkih cijena industrijskih proizvoda u listopadu 2005. godine

# OBJAVA

**2578**

Državni zavod za statistiku objavljuje

## STOPU PROMJENE

### PROIZVOĐAČKIH CIJENA INDUSTRIJSKIH PROIZVODA U LISTOPADU 2005. GODINE

Stopa promjene proizvođačkih cijena
industrijskih proizvoda u listopadu 2005. godine u odnosu na rujan 2005. godine
iznosi: 0,5.

Klasa: 957-04/05-01/52

Urbroj: 555-05-03-05-52

Zagreb, 15. studenoga 2005.

V. d. ravnatelja

**Darko Jukić**, v. r.

Ostalo, NN 137/2005-2578
## Indeks potrošačkih cijena u Republici Hrvatskoj u listopadu 2005. godine

### NN 137/2005 (21.11.2005.), Indeks potrošačkih cijena u Republici Hrvatskoj u listopadu 2005. godine

# OBJAVA

**2579**

Državni zavod za statistiku objavljuje

## INDEKS

### POTROŠAČKIH CIJENA U REPUBLICI HRVATSKOJ U LISTOPADU 2005. GODINE

Indeks potrošačkih cijena u Republici Hrvatskoj
u listopadu 2005. godine u odnosu na rujan 2005. godine iznosi: 100,7.

Klasa: 957-04/05-01/53

Urbroj: 555-05-03-05-53

Zagreb, 15. studenoga 2005.

V. d. ravnatelja

**Darko Jukić**, v. r.

Ostalo, NN 137/2005-2579
## Odluka o proglašenju 2006. godine "Godinom Nikole Tesle" u Republici Hrvatskoj

### NN 138/2005 (23.11.2005.), Odluka o proglašenju 2006. godine "Godinom Nikole Tesle" u Republici Hrvatskoj

# HRVATSKI SABOR

**2592**

Na temelju članka 80. Ustava Republike Hrvatske,
Hrvatski sabor na sjednici 17. studenoga 2005., donio je

## ODLUKU

### O PROGLAŠENJU 2006. GODINE »GODINOM NIKOLE TESLE« U REPUBLICI HRVATSKOJ

I.

Godina 2006. proglašava se »Godinom Nikole Tesle«
u Republici Hrvatskoj.

II.

Hrvatski sabor će, u suradnji s Vladom Republike
Hrvatske, osnovati organizacijski odbor koji će pripremiti program
obilježavanja »Godine Nikole Tesle«.

U organizacijski odbor imenovat će se
predstavnici Hrvatskoga sabora, Vlade Republike Hrvatske, Hrvatske akademije
znanosti i umjetnosti, te pojedinci i predstavnici uglednih znanstvenih
organizacija i institucija.

III.

Hrvatski sabor će biti pokrovitelj svih
događanja kojima će se obilježiti »Godina Nikole Tesle«.

IV.

Ministarstvo znanosti, obrazovanja i športa, u
suradnji s Ministarstvom kulture, zadužuju se za operativnu provedbu programa
kojim će se obilježiti »Godina Nikole Tesle«.

V.

Ova Odluka stupa na snagu danom donošenja, a
objavit će se u »Narodnim novinama«.

Klasa: 610-02/05-01/01

Zagreb, 17. studenoga 2005.

HRVATSKI SABOR

Predsjednik

Hrvatskoga sabora

**Vladimir Šeks**, v.
r.

Odluka, NN 138/2005-2592
## Odluka o potvrđivanju Odluke o izmjenama i dopunama Statuta Hrvatske akademije znanosti i umjetnosti

### NN 138/2005 (23.11.2005.), Odluka o potvrđivanju Odluke o izmjenama i dopunama Statuta Hrvatske akademije znanosti i umjetnosti

# HRVATSKI SABOR

**2593**

Na temelju članka 80. Ustava Republike Hrvatske
i članka 6. stavka 3. Zakona o Hrvatskoj akademiji znanosti i umjetnosti
(»Narodne novine«, br. 34/91., 43/96. i 150/02.),
Hrvatski sabor na sjednici 17. studenoga 2005., donio je

## ODLUKU

### O POTVRĐIVANJU ODLUKE O IZMJENAMA I DOPUNAMA STATUTA HRVATSKE AKADEMIJE ZNANOSTI I UMJETNOSTI

Potvrđuje se Odluka o izmjenama i dopunama
Statuta Hrvatske akademije znanosti i umjetnosti koju je na sjednici 13.
listopada 2005. donijela Izvanredna skupština Hrvatske akademije znanosti i
umjetnosti.

Klasa: 021-12/05 -09/31

Zagreb, 17. studenoga 2005.

HRVATSKI SABOR

Predsjednik

Hrvatskoga sabora

**Vladimir Šeks**, v.
r.

Odluka, NN 138/2005-2593
## Odluka o potvrđivanju Odluke o izmjenama i dopunama Statuta Vijeća za poštanske usluge

### NN 138/2005 (23.11.2005.), Odluka o potvrđivanju Odluke o izmjenama i dopunama Statuta Vijeća za poštanske usluge

# HRVATSKI SABOR

**2594**

Na temelju članka 28. stavka 1. Zakona o pošti
(»Narodne novine«, br. 172/03., 15/04. i 92/05.),
Hrvatski sabor na sjednici 17. studenoga 2005., donio je

## ODLUKU

### O POTVRĐIVANJU ODLUKE O IZMJENAMA I DOPUNAMA STATUTA VIJEĆA ZA POŠTANSKE USLUGE

Potvrđuje se Odluka o izmjenama i dopunama
Statuta Vijeća za poštanske usluge koju je 19. listopada 2005. donijelo Vijeće
za poštanske usluge.

Klasa: 021-12/05-09/33

Zagreb, 17. studenoga 2005.

HRVATSKI SABOR

Predsjednik

Hrvatskoga sabora

**Vladimir Šeks**, v.
r.

Odluka, NN 138/2005-2594
## Uredba o dopuni Uredbe o raspodjeli carinskih kvota za poljoprivredno-prehrambene proizvode pod­rijetlom iz zemalja članica Svjetske trgovinske organizacije i zemalja s kojima je Republika Hrvatska sk

### NN 138/2005 (23.11.2005.), Uredba o dopuni Uredbe o raspodjeli carinskih kvota za poljoprivredno-prehrambene proizvode pod­rijetlom iz zemalja članica Svjetske trgovinske organizacije i zemalja s kojima je Republika Hrvatska sk

# VLADA REPUBLIKE HRVATSKE

**2595**

Na temelju članka 14. stavka 3. Zakona o
poljoprivredi (»Narod­ne novine«, br. 66/2001 i
83/2002), a u vezi s člankom 35. Zakona o sklapanju i izvršavanju međunarodnih
ugovora (»Narodne novine«, broj 28/96), Vlada Republike Hrvatske je na sjednici
održanoj 17. studenoga 2005. godine donijela

## UREDBU

### O DOPUNI UREDBE O RASPODJELI CARINSKIH KVOTA ZA POLJOPRIVREDNO-PREHRAMBENE PROIZVODE PODRIJETLOM IZ ZEMALJA ČLANICA SVJETSKE TRGOVINSKE ORGANIZACIJE I ZEMALJA S KOJIMA JE REPUBLIKA HRVATSKA SKLOPILA UGOVOR O SLOBODNOJ TRGOVINI I SPORAZUM O STABILIZACIJI I PRIDRUŽIVANJU

Članak 1.

U Uredbi o raspodjeli carinskih kvota za
poljoprivredno-prehrambene proizvode podrijetlom iz zemalja članica Svjetske
trgovinske organizacije i zemalja s kojima je Republika Hrvatska sklopila
Ugovor o slobodnoj trgovini i Sporazum o stabilizaciji i pridruživanju
(»Narodne novine«, br. 55/2004 i 146/2004), u Prilogu
1. iza tarifne oznake 0203 – Svinjsko meso, svježe, rashlađeno ili smrznuto,
dodaje se nova tarifna oznaka kako slijedi:

PRILOG 1.

|  |  |
| --- | --- |
| Tarifna oznaka | Naziv |
| 0207 | Meso peradi i jestivi unutrašnji organi (iznutrice) od peradi iz tarifnog broja 0105, svježi, rashlađeni ili smrznuti |

Članak 2.

Ova Uredba stupa na snagu danom objave u
»Narodnim novinama«.

Klasa: 413-01/05-01/06

Urbroj: 5030116-05-1

Zagreb, 17. studenoga 2005.

Predsjednik

**dr****. sc. Ivo Sanader**,
v. r..

Uredba, NN 138/2005-2595
## Odluka o izmjeni Odluke o raspisivanju javnog natječaja za dodjelu koncesije za korištenje poljoprivred­nog zemljišta u vlasništvu Republike Hrvatske na području općine Magadenovac

### NN 138/2005 (23.11.2005.), Odluka o izmjeni Odluke o raspisivanju javnog natječaja za dodjelu koncesije za korištenje poljoprivred­nog zemljišta u vlasništvu Republike Hrvatske na području općine Magadenovac

# VLADA REPUBLIKE HRVATSKE

**2596**

Na temelju članka 45. stavka 1. Zakona o
poljoprivrednom zemljištu (»Narodne novine«, br.
66/2001, 87/2002, 48/2005 i 90/2005) Vlada Republike Hrvatske je na sjednici
održanoj 17. studenoga 2005. godine donijela

## ODLUKU

### O IZMJENI ODLUKE O RASPISIVANJU JAVNOG NATJEČAJA ZA DODJELU KONCESIJE ZA KORIŠTENJE POLJOPRIVREDNOG ZEMLJIŠTA U VLASNIŠTVU REPUBLIKE HRVATSKE NA PODRUČJU OPĆINE MAGADENOVAC

I.

U Odluci o raspisivanju javnog natječaja za
dodjelu koncesije za korištenje poljoprivrednog zemljišta u vlasništvu Republike
Hrvatske na području Općine Magadenovac, (»Narodne
novine«, broj 131/2005) u točki I. u tabličnom popisu katastarskih čestica za
1. proizvodno-tehnološku cjelinu, u k.o. Lacići,
pored riječi »ha a m2« treba stajati »naknada u
kunama«, te za katastarske čestice k.č.br. 1278/1 i
k.č.br. 1278/2, treba popuniti upražnjena mjesta
naknade u kunama, brojkama »160,30«.

U k.o. Šljivoševci, za
k.č.br. 491/1 umjesto naknade u kunama »160,30« treba
stajati naknada u kunama »210,20« i za k.č.br. 491/2
umjesto naknade u kunama »160,30« treba stajati naknada u kunama »91,60«.

II.

Ova Odluka stupa na snagu danom donošenja i
objavit će se u »Narodnim novinama«.

Klasa: 320-02/05-03/17

Urbroj: 5030116-05-3

Zagreb, 17. studenoga 2005.

Predsjednik

**dr****. sc. Ivo Sanader**,
v. r.

Odluka, NN 138/2005-2596
## Rješenje o raspuštanju Gradskog vijeća Grada Hrvatske Kostajnice

### NN 138/2005 (23.11.2005.), Rješenje o raspuštanju Gradskog vijeća Grada Hrvatske Kostajnice

# VLADA REPUBLIKE HRVATSKE

**2597**

Na temelju članka 84. stavka 1. točke 6. Zakona
o lokalnoj i područnoj (regionalnoj) samoupravi (»Narodne novine«, br. 33/2001, 60/2001, 129/2005), Vlada Republike Hrvatske
je na sjednici održanoj 17. studenoga 2005. godine donijela

## RJEŠENJE

### O RASPUŠTANJU GRADSKOG VIJEĆA GRADA HRVATSKE KOSTAJNICE

I.

Raspušta se Gradsko vijeće Grada Hrvatske
Kostajnice, a vijećnicima Gradskog vijeća prestaje mandat.

II.

Vlada Republike Hrvatske imenovat će posebnim
rješenjem povjerenika Vlade Republike Hrvatske u Gradu Hrvatskoj Kostajnici.

III.

Povjerenik Vlade Republike Hrvatske preuzima sve
ovlasti Gradskog vijeća, gradonačelnika i Gradskog poglavarstva Grada Hrvatske
Kostajnice.

IV.

Sredstva za rad povjerenika Vlade Republike
Hrvatske osiguravaju se u gradskom proračunu.

V.

Ovo Rješenje je konačno i stupa na snagu danom
objave u »Narodnim novinama«.

Klasa: 015-01/05-02/05

Urbroj: 5030109-05-1

Zagreb, 17. studenoga 2005.

Predsjednik

**dr****. sc. Ivo Sanader**,
v. r.

Rješenje, NN 138/2005-2597
## Rješenje o imenovanju povjerenice Vlade Republike Hrvatske u Gradu Hrvatskoj Kostajnici

### NN 138/2005 (23.11.2005.), Rješenje o imenovanju povjerenice Vlade Republike Hrvatske u Gradu Hrvatskoj Kostajnici

# VLADA REPUBLIKE HRVATSKE

**2598**

Na temelju članka 30. stavka 4. Zakona o Vladi
Republike Hrvat­ske (»Narodne novine«, br. 101/98, 15/2000, 117/2001, 199/2003 i 30/2004) i članka
86. stavka 1. točke 1. Zakona o lokalnoj i područ­noj
(regionalnoj) samoupravi (»Narodne novine«, br.
33/2001,60/2001 i 129/2005), Vlada Republike Hrvatske je na sjednici održanoj
17. studenoga 2005. godine donijela

## RJEŠENJE

o imenovanju povjerenice Vlade Republike
Hrvatske u GraduHrvatskoj Kostajnici

1. Imenuje se STELLA PRSKALO povjerenicom Vlade
Republike Hrvatske u Gradu Hrvatskoj Kostajnici.

2. Povjerenica Vlade Republike Hrvatske počet će
obnašati duž­nost danom objave ovoga Rješenja.

3. Povjerenica Vlade Republike Hrvatske za svoj
rad odgovara Vladi Republike Hrvatske.

4. Povjerenica Vlade Republike Hrvatske podnosi
izvješće o svom radu Vladi Republike Hrvatske putem Središnjeg državnog ureda
za upravu.

5. Ovo Rješenje stupa na snagu danom objave u
»Narodnim novinama«.

Klasa: 015-01/05-07/09

Urbroj: 50304/2-05-01

Zagreb, 17. studenoga 2005.

Predsjednik

**dr****. sc. Ivo Sanader**,
v. r.

Rješenje, NN 138/2005-2598
## Rješenje o razrješenju člana Središnjega etičkog povjerenstva

### NN 138/2005 (23.11.2005.), Rješenje o razrješenju člana Središnjega etičkog povjerenstva

# MINISTARSTVO ZDRAVSTVA I SOCIJALNE SKRBI

**2602**

Na temelju članka 2. točke 27. Zakona o
lijekovima i medicinskim proizvodima (»Narodne novine«, br.
121/03 i 177/04) te članka 8. stavka 2. Pravilnika o kliničkim ispitivanjima i
dobroj kliničkoj praksi (»Narodne novine«, br. 175/03
i 55/04) ministar zdravstva i socijalne skrbi donosi

## RJEŠENJE

### O RAZRJEŠENJU ZAMJENIKA ČLANA SREDIŠNJEGA ETIČKOG POVJERENSTVA

Razrješuje se doc. dr. sc. Pavo
Filaković, zamjenik člana Središ­njega etičkog
povjerenstva.

Klasa: UP/I-011-01/04-01/15

Urbroj: 534-06-02/3-05-10

Zagreb, 16. studenoga 2005.

Ministar

**doc****. dr. sc. Neven Ljubičić**, v. r.

Rješenje, NN 138/2005-2602
## Rješenje o imenovanju zamjenika člana Središnjega etičkog povjerenstva

### NN 138/2005 (23.11.2005.), Rješenje o imenovanju zamjenika člana Središnjega etičkog povjerenstva

# MINISTARSTVO ZDRAVSTVA I SOCIJALNE SKRBI

**2603**

Na temelju članka 2. točke 27. Zakona o
lijekovima i medicinskim proizvodima (»Narodne novine«, br.
121/03 i 177/04) te članka 8. stavka 2. Pravilnika o kliničkim ispitivanjima i
dobroj kliničkoj praksi (»Narodne novine«, br. 175/03
i 55/04) ministar zdravstva i socijalne skrbi donosi

## RJEŠENJE

### O IMENOVANJU ZAMJENIKA ČLANA SREDIŠNJEGA ETIČKOG POVJERENSTVA

Za zamjenika člana Središnjega etičkog
povjerenstva imenuje se doc. dr.
sc. Neven Henigsberg.

Klasa: UP/I-011-01/04-01/15

Urbroj: 534-06-02/3-05-11

Zagreb, 16. studenoga 2005.

Ministar

**doc****. dr. sc. Neven Ljubičić**, v. r.

Rješenje, NN 138/2005-2603
## Rješenje o dopuni Rješenja o određivanju zdravstvenih organizacija za obavljanje zdravstvenih pregleda djelatnika i građana za držanje i nošenje oružja

### NN 138/2005 (23.11.2005.), Rješenje o dopuni Rješenja o određivanju zdravstvenih organizacija za obavljanje zdravstvenih pregleda djelatnika i građana za držanje i nošenje oružja

# MINISTARSTVO UNUTARNJIH POSLOVA

**2604**

Na temelju članka 18. stavka 4. Zakona o oružju
(»Narodne novine«, broj: 69/92., 26/93., 43/93., 29/94., 108/95., 20/97.,
27/99., 12/01. i 19/02.), ministar unutarnjih poslova, uz suglasnost ministra
zdravstva, donosi

## RJEŠENJE

### O DOPUNI RJEŠENJA O ODREĐIVANJU ZDRAVSTVENIH ORGANIZACIJA ZA OBAVLJANJE ZDRAVSTVENIH PREGLEDA DJELATNIKA I GRAĐANA ZA DRŽANJE I NOŠENJE ORUŽJA

I.

U Rješenju o određivanju zdravstvenih
organizacija za obavljanje zdravstvenih pregleda djelatnika i građana za
držanje i nošenje oružja (»Narodne novine«, broj 5/93., 16/93., 59/93., 13/94.,
95/95., 17/96., 50/96., 54/96., 67/96., 110/96., 35/97., 76/97., 87/97.,
10/98., 28/98., 40/98., 78/98., 100/98., 148/98., 161/98., 42/99., 79/99.,
86/99., 100/99., 115/99., 130/99., 148/99., 11/00., 25/00., 29/00., 38/00.,
46/00., 105/00., 117/00., 18/01., 37/01., 53/01., 134/02., 3/03., 14/03.,
63/03., 94/03., 107/03., 124/03., 134/03., 150/03., 162/03., 179/03., 198/03.,
29/04., 14/05., 84/05., 120/05. i 132/05.), dodaju se brojevi i riječi:

»161. Poliklinika za oftalmologiju, neurologiju,
psihijatriju, ginekologiju i medicinu rada EMA, Koprivnica, Ledinska
3

162. Zdravstvena ustanova za medicinu rada,
Rijeka, Riva Boduli 1.«

II.

Ovo Rješenje stupa na snagu osmoga dana od dana
objave u »Narodnim novinama«.

Broj: 511-01-52-83397-2005.

Zagreb, 16. studenoga 2005.

Ministar

**Ivica Kirin**, v. r.

Rješenje, NN 138/2005-2604
## Odluka o prirezu porezu na dohodak Općine Jakovlje

### NN 138/2005 (23.11.2005.), Odluka o prirezu porezu na dohodak Općine Jakovlje

# OPĆINA JAKOVLJE

**2606**

Na temelju članka 30. i 30a. Zakona o
financiranju jedinica lokalne i područne (regionalne) samouprave (»Narodne
novine« br. 117/93, 69/97, 33/00, 73/00, 127/00,
59/01, 107/01, 117/01, 150/02, 147/03) članka 26. Statuta općine Jakovlje (Službeni glasnik općine Jakovlje
broj 6/01), Općinsko vijeće općine Jakovlje na 4.
sjednici održanoj dana 3. studenoga 2005. godine donijelo je

## ODLUKU

### O PRIREZU POREZU NA DOHODAK OPĆINE JAKOVLJE

Članak 1.

Ovom Odlukom propisuje se prirez porezu na
dohodak i plaćanje prireza porezu na dohodak na području općine Jakovlje.

Članak 2.

Prirez porezu na dohodak plaća se po stopi od
5%.

Osnovica prireza porezu na dohodak je porez na
dohodak.

Članak 3.

Obveznici plaćanja prireza porezu na dohodak su
svi obveznici poreza na dohodak s prebivalištem ili uobičajenim boravištem na
području općine Jakovlje.

Članak 4.

Prirez porezu na dohodak obavezna je
obračunavati, obustaviti i na propisan uplatni račun Proračuna općine Jakovlje uplatiti osoba ovlaštena za isplatu dohotka.

Isplata dohotka te uplata poreza na dohodak i
prireza porezu na dohodak obavlja se istoga dana.

Članak 5.

Poslove u svezi s utvrđivanjem, naplatom i ovrhom
prireza porezu na dohodak obavlja Porezna uprava, Ispostava Zaprešić, sukladno
propisima koji reguliraju predmetnu oblast.

Članka 6.

Pravne i fizičke osobe i druge financijske
institucije dužne su na zahtjev Upravnog tijela općine Jakovlje
dostaviti podatke, odnosno omogućiti uvid u poslovne knjige i evidencije zbog
prikupljanja podataka potrebnih za utvrđivanje poreza i prireza.

Članak 7.

Ova Odluka objavit će se u Službenom glasniku
općine Jakovlje i u »Narodnim novinama«.

Članak 8.

Ova Odluka stupa na snagu osmog dana od dana
objave u »Narodnim novinama«, a primjenjuje se od 1. siječnja 2006. godine.

Klasa: 410-01/05-02

Urbroj: 238/11-01-05-1

Jakovlje, 3. studenoga 2005.

Predsjednik

Općinskog vijeća Općine Jakovlje

**Rudolf** **Svetec**, v.
r.

Odluka, NN 138/2005-2606
## Odluka o rasporedu sredstava za interventne zahvate po posebnom nalogu ministra za 2005. godinu

### NN 139/2005 (25.11.2005.), Odluka o rasporedu sredstava za interventne zahvate po posebnom nalogu ministra za 2005. godinu

# MINISTARSTVO MORA, TURIZMA, PROMETA I RAZVITKA

**2630**

## ODLUKA

### O RASPOREDU SREDSTAVA ZA INTERVENTNE ZAHVATE POPOSEBNOM NALOGU MINISTRA ZA 2005. GODINU

Temeljem članka I. Pravilnika o rasporedu sredstava
za održavanje i građenje županijskih i lokalnih cesta iz izvora sredstava
Hrvatskih cesta d.o.o. u 2005. godini (»Narodne novine« 57/05. ) utvrđena su
ukupna planirana sredstva od 240,0 mln kn, od kojih
je 35,0 mln kn predviđeno za interventne zahvate po
posebnim nalozima ministra mora, turizma, prometa i razvitka.

Sukladno odredbi članka 7. navedenog Pravilnika,
ministar donosi raspored sredstava za interventne zahvate prema sljedećem
rasporedu:

|  |  |  |  |
| --- | --- | --- | --- |
| Redni  broj | ŽUPANIJSKA  UPRAVA ZA CESTE | IZNOS  kuna | PROGRAM RADOVA |
| 1. | Zagrebačke županije | 1.500.000 | • izgradnja mosta na ŽC 3102  • sanacija klizišta na ŽC 3055 |
| 2. | Krapinsko-zagorske županije | 3.000.000 | • obnova ceste 2155 |
| 3. | Sisačko-moslavačke županije | 1.000.000 | • sanacija klizišta LC 33127 |
| 4. | Karlovačke županije | 1.500.000 | • obnova ceste ŽC 3258 |
| 5. | Varaždinske županije | 1.000.000 | • sanacija klizišta na LC 25127, LC 25078, LC 25113 |
| 6 | Koprivničko-križevačke  županije | 2.500.000 | • sanacija klizišta ŽC 2089     obnova kolnika ŽC2081 |
| 7 | Bjelovarsko-bilogorske županije | 1.500.000 | • obnova cesta ŽC 3131, ŽC 3165 |
| 8 | Primorsko-goranske županije | 1.000.000 | • sanacija klizišta na raskrižju ŽC 5064 i ŽC 5062 |
| 9. | Ličko-senjske županije | 2.500.000 | • obnova cesta ŽC 5146, ŽC 5126 |
| 10. | Virovitičko-podravske županije | 2.500.000 | • obnova cesta ŽC 4038, ŽC 4024, ŽC 4030, LC 40003 |
| 11. | Požeško-slavonske županije | 2.500.000 | • obnova cesta ŽC 4100, ŽC 4030, LC 41004 |
| 12 | Brodsko-posavske županije | 1.500.000 | • obnova LC 42036 i  • obnova mosta na LC 42001 |
| 13. | Zadarske županije | 1.000.000 | • obnova cesta ŽC 5166, ŽC 6040, ŽC 6041, ŽC 6042, |
| 14. | Osječko-baranjske županije | 1.000.000 | • obnova ŽC 4107, ŽC 4118, LC 44023, LC 44029 |
| 15. | Šibensko-kninske županije | 2.000.000 | • obnova cesta LC 65065, LC 65054, ŽC 6127 |
| 16. | Vukovarsko-srijemske županije | 2.000.000 | • obnova cesta ŽC 4172 (prolaz kroz naselje Otok), ŽC 4152 |
| 17. | Splitsko-dalmatinske županije | 2.500.000 | • sanacija klizišta LC 67075     obnova ceste ŽC 6165 |
| 18. | Istarske županije županije | 2.500.000 | • obnova ceste ŽC 5046 |
| 19. | Dubrovačko-neretvanske županije | 1.000.000 | • sanacija klizišta na ŽC 6239 |
| 20. | Međimurske županije | 1.000.000 | • rekonstrukcija podvožnjaka na ŽC 2018 |
|  | UKUPNO | 35.000.000 |  |

Klasa: 340-03/05-07/71

Urbroj: 530-01-05-1

Zagreb, 16. studenoga 2005.

Ministar

**Božidar Kalmeta**, v. r.

Odluka, NN 139/2005-2630
## Zakon o izmjenama i dopunama Zakona o posebnim uvjetima za stavljanje brašna na tržište

### NN 140/2005 (28.11.2005.), Zakon o izmjenama i dopunama Zakona o posebnim uvjetima za stavljanje brašna na tržište

# HRVATSKI SABOR

**2645**

Na temelju članka 88. Ustava Republike Hrvatske,
donosim

## ODLUKU

### O PROGLAŠENJU ZAKONA IZMJENAMA I DOPUNAMA ZAKONA O POSEBNIM UVJETIMA ZA STAVLJANJE BRAŠNA NA TRŽIŠTE

Proglašavam Zakon o izmjenama i dopunama Zakona
o posebnim uvjetima za stavljanje brašna na tržište, kojega je Hrvatski sabor
donio na sjednici 17. studenoga 2005. godine.

Broj: 01-081-05-3427/2

Zagreb, 22. studenoga 2005.

Predsjednik

Republike Hrvatske

**Stjepan Mesić**, v.
r.

## ZAKON

### O IZMJENAMA I DOPUNAMA ZAKONA O POSEBNIM UVJETIMA ZA STAVLJANJE BRAŠNA NA TRŽIŠTE

Članak 1.

U Zakonu o posebnim uvjetima za stavljanje
brašna na tržište (»Narodne novine«, br. 48/04. i
130/04. – ispravak) u članku 2. dodaje se nova točka 2. koja glasi:

»2. pojam brašno također obuhvaća i namjenske
smjese i koncentrate koji u svom sastavu imaju više od 10% pšeničnog, raženog
ili kukuruznog brašna.«

Dosadašnja točka 2. postaje točka 3.

Članak 2.

U članku 6. stavku 1. iza riječi: »proizvodi«
dodaju se riječi: »ili uvozi«, a iza riječi: »brašna« briše se točka i dodaju
riječi: »i količinama uvezenog brašna.«.

U stavku 2. iza riječi: »kukuruza« umjesto
zareza stavlja se točka, a riječi: »kao i način vođenja evidencija« brišu se.

Stavak 3. mijenja se i glasi:

»(3) Ministar nadležan za poslove poljoprivrede
propisat će najviše količine brašna utrošene za proizvodnju pojedinih pekarskih
proizvoda i način vođenja evidencije o tome.«

Članak 3.

U članku 7. stavku 3. iza riječi: »markicom« briše se zarez i dodaju riječi: »ili proizvodi
pekarske proizvode suprotno odredbi članka 6. stavka 3. ovoga Zakona,« a iza
riječi: »djelatnosti proizvod­nje« dodaju se riječi: »pekarskih proizvoda ili«.

Članak 4.

U članku 8. stavku 1. točki 4. iza riječi:
»proizvodnju« dodaju se riječi: »pekarskih proizvoda ili«.

U točki 6. iza broja: »2.« dodaju se brojevi:
»3. i 4.«.

Članak 5.

U članku 9. iza riječi: »imovinske koristi
ostvarene« dodaje se riječ: »prekršajem« i stavlja se točka, a riječi:
»prometom ili korištenjem brašna koje nije obilježeno evidencijskom markicom« brišu se.

Članak 6.

U članku 10. točki 4. iza riječi: »proizvodnju«
dodaju se riječi: »pekarskih proizvoda ili«.

U točki 6. iza broja: »2.« dodaju se brojevi:
»3. i 4.«.

Članak 7.

U članku 11. iza riječi: »imovinske koristi
ostvarene« dodaje se riječ: »prekršajem« i stavlja se točka, a riječi:
»prometom ili korištenjem brašna koje nije obilježeno evidencijskom markicom« brišu se.

Članak 8.

Ministar nadležan za poslove poljoprivrede
donijet će propis iz članka 2. ovoga Zakona u roku od 30 dana od dana njegova
stupanja na snagu.

Članak 9.

Ovaj Zakon stupa na snagu osmoga dana od dana
objave u »Narodnim novinama«.

Klasa: 330-01/05-01/03

Zagreb, 17. studenoga 2005.

HRVATSKI SABOR

Predsjednik

Hrvatskoga sabora

**Vladimir Šeks**, v.
r.

Zakon, NN 140/2005-2645
## Zakon o izmjenama i dopunama Zakona o plaćama ovlaštenih državnih revizora

### NN 140/2005 (28.11.2005.), Zakon o izmjenama i dopunama Zakona o plaćama ovlaštenih državnih revizora

# HRVATSKI SABOR

**2648**

Na temelju članka 88. Ustava Republike Hrvatske,
donosim

## ODLUKU

### O PROGLAŠENJU ZAKONA O IZMJENAMA I DOPUNAMA ZAKONA O PLAĆAMA OVLAŠTENIH DRŽAVNIH REVIZORA

Proglašavam Zakon o izmjenama i dopunama Zakona o
plaćama ovlaštenih državnih revizora, kojega je Hrvatski sabor donio na
sjednici 17. studenoga 2005. godine.

Broj: 01-081-05-3430/2

Zagreb, 22. studenoga 2005.

Predsjednik

Republike Hrvatske

**Stjepan Mesić**, v.
r.

## ZAKON

### O IZMJENAMA I DOPUNAMA ZAKONA O PLAĆAMA OVLAŠTENIH DRŽAVNIH REVIZORA

Članak 1.

U Zakonu o plaćama ovlaštenih državnih revizora
(»Narodne novine«, br. 86/98., 16/01. i 27/01.)
članak 3. mijenja se i glasi:

»Za pojedina radna mjesta i položaje ovlaštenih
državnih revizora utvrđuje se sljedeća vrijednost koeficijenata:

|  |  |  |
| --- | --- | --- |
| Redni broj | Položaj i radna mjesta | Koeficijent |
| 1. | Pomoćnik glavnog državnog revizora | 3,80 |
| 2. | Načelnik odjela | 2,70 |
| 3. | Pročelnik područnog odjela | 2,70 |
| 4. | Viši državni revizor | 2,30 |
| 5. | Državni revizor | 1,85.« |

Članak 2.

Iza članka 3. dodaje se članak 3.a koji glasi:

»Članak 3.a

Mjesečna plaća ovlaštenih državnih revizora u
Državnom uredu za reviziju iz članka 3. ovoga Zakona utvrđuje se množenjem pripadajućeg
koeficijenta s osnovicom koju utvrđuje Vlada Republike Hrvatske.

Iznos plaće utvrđen u skladu sa stavkom 1. ovoga
članka povećava se 0,5% za svaku navršenu godinu radnog staža.«

Članak 3.

Članak 5. mijenja se i glasi:

»Ostala primanja i prava ovlašteni državni
revizori Državnog ureda za reviziju na koje se odnosi ovaj Zakon, ostvaruju u
skladu sa Zakonom o državnim službenicima (»Narodne novine«, br. 92/05.) i Kolektivnim ugovorom za državne službenike i
namještenike.«

Članak 4.

Danom stupanja na snagu ovoga Zakona, u odnosu
na ovlaštene državne revizore iz članka 1. ovoga Zakona, prestaju važiti
odredbe Zakona o državnim službenicima (»Narodne novine«, br.
92/05.) koje se odnose na utvrđivanje plaća i odredbe članka 11. Uredbe o
nazivima radnih mjesta i koeficijentima složenosti poslova u državnoj službi
(»Narodne novine«, br. 37/01.).

Članak 5.

Ovaj Zakon objavit će se u »Narodnim novinama«,
a stupa na snagu 1. siječnja 2006.

Klasa: 120-02/05-01/01

Zagreb, 17. studenoga 2005.

HRVATSKI SABOR

Predsjednik

Hrvatskoga sabora

**Vladimir Šeks**, v.
r.

Zakon, NN 140/2005-2648
## Odluka o postavljenju veleposlanika u Ministarstvu vanjskih poslova i europskih integracija Republike Hrvatske

### NN 140/2005 (28.11.2005.), Odluka o postavljenju veleposlanika u Ministarstvu vanjskih poslova i europskih integracija Republike Hrvatske

# PREDSJEDNIK REPUBLIKE HRVATSKE

**2649**

Na temelju odredbe članka 22. Zakona o vanjskim
poslovima (»Narodne novine«, broj 48/96), a na prijedlog ministrice vanjskih
poslova i europskih integracija, donosim

## ODLUKU

### O POSTAVLJENJU VELEPOSLANIKA U MINISTARSTVU VANJSKIH POSLOVA I EUROPSKIH INTEGRACIJA REPUBLIKE HRVATSKE

mr. sc.
AMIR MUHAREMI postavlja se u zvanje veleposlanika u Ministarstvu vanjskih
poslova i europskih integracija Republike Hrvatske.

Ova Odluka stupa na snagu 3. siječnja 2006.
godine.

Broj: 01-081-05-3404/2

Zagreb, 21. studenoga 2005.

Predsjednik

Republike Hrvatske

**Stjepan Mesić**, v.
r.

Odluka, NN 140/2005-2649
## Uredba o plaćama ovlaštenih službenika Financijske policije

### NN 141/2005 (30.11.2005.), Uredba o plaćama ovlaštenih službenika Financijske policije

# VLADA REPUBLIKE HRVATSKE

**2652**

Na temelju članka 25. Zakona o Financijskoj
policiji (»Narodne novine«, broj 177/2004), Vlada Republike Hrvatske je na
sjednici održanoj 24. studenoga 2005. godine donijela

## UREDBU

### O PLAĆAMA OVLAŠTENIH SLUŽBENIKA FINANCIJSKE POLICIJE

Članak 1.

Ovom Uredbom uređuju se vrijednosti
koeficijenata složenosti poslova radnih mjesta, dodatak na uvjete rada te
kriteriji i najviši mogući iznos dodatka za natprosječne rezultate u radu za
ovlaštene službenike Financijske policije (dalje u tekstu: ovlašteni službenik).

Članak 2.

Koeficijenti složenosti poslova u Financijskoj
policiji su:

a)
Položaji I.
vrste                       koeficijent složenosti

1. pomoćnik ravnatelja            2,50

2. načelnik postaje                   2,40

3. načelnik odjela                    2,20

4. voditelj odsjeka                   2,05

b)
Radna mjesta I. vrste

1. viši
inspektor                       1,90

2. inspektor                             1,60

Članak 3.

Ovlašteni službenik ima pravo na dodatak u visini
10% od osnovne plaće radnog mjesta ovlaštenog službenika, zbog obavljanja
poslova s posebnim uvjetima rada.

Posebni uvjeti rada utvrđeni su Uredbom o
poslovima s posebnim uvjetima rada u državnoj službi (»Narodne novine«, broj
74/2002).

Članak 4.

Za natprosječne rezultate u radu ovlašteni
službenik može svake godine ostvariti dodatak, koji može iznositi najviše do
tri osnovne plaće toga službenika.

Odluku o isplati dodatka iz stavka 1. ovoga
članka, na temelju ocjene o radu, donosi ministar financija, na prijedlog
ravnatelja Financijske policije.

Članak 5.

Kriteriji za natprosječne rezultate u radu su:

– stručnost, kreativnost i samostalnost u
obavljanju poslova,

– zalaganje i samoinicijativnost u radu,

– pridržavanje zadanih rokova u obavljanju
poslova,

– veći broj kvalitetno i sveobuhvatno obavljenih
kontrola u vremenu kraćem od planiranog,

– veći broj kvalitetno sačinjenih upravnih
akata,

– rad na posebno složenom inspekcijskom nadzoru,

– rad po pozivu za obavljanje posla koji ne trpi
odgodu.

Članak 6.

Ova Uredba stupa na snagu danom objave u
»Narodnim novinama«.

Klasa: 120-02/05-01/09

Urbroj: 5030120-05-1

Zagreb, 24. studenoga 2005.

Predsjednik

**dr****. sc. Ivo Sanader**,
v. r.

Uredba, NN 141/2005-2652
## Uredba o izmjeni Uredbe o tržnom redu za pšenicu u 2005. godini

### NN 141/2005 (30.11.2005.), Uredba o izmjeni Uredbe o tržnom redu za pšenicu u 2005. godini

# VLADA REPUBLIKE HRVATSKE

**2653**

Na temelju članaka 8. i 9. Zakona o
poljoprivredi (»Narodne novine«, br. 66/2001 i
83/2002), Vlada Republike Hrvatske je na sjednici održanoj 24. studenoga 2005.
godine donijela

## UREDBU

### O IZMJENI UREDBE O TRŽNOM REDU ZA PŠENICU U 2005. GODINI

Članak 1.

U Uredbi o tržnom redu za pšenicu u 2005. godini
(»Narodne novine«, broj 86/2005), u članku 15. stavak 3. mijenja se i glasi:

»3) Sredstva za potporu trženju pšenice iz
stavka 2. ovog članka osiguravaju se iz proračuna Republike Hrvatske, s
proračunske stavke Ministarstva poljoprivrede, šumarstva i vodnoga
gospodarstva, pozicija A568050 – Intervencije Ravnateljstva za tržišnu i
strukturnu potporu u poljoprivredi u iznosu od 14.000.000,00 kuna i s naslova
povrata sredstava ranije plasiranih kredita putem Ministarstva poljoprivrede,
šumarstva i vodnoga gospodarstva, unutar razdjela Ministarstva poljoprivrede,
šumarstva i vodnoga gospodarstva u iznosu od 31.300.000,00 kuna«.

Članak 2.

Ova Uredba stupa na snagu danom objave u
»Narodnim novinama«.

Klasa: 332-01/05-01/01

Urbroj: 5030116-05-3

Zagreb, 24. studenoga 2005.

Predsjednik

**dr****. sc. Ivo Sanader**,
v. r.

Uredba, NN 141/2005-2653
## Uredba o dopuni Uredbe o Carinskoj tarifi za 2005. godinu

### NN 141/2005 (30.11.2005.), Uredba o dopuni Uredbe o Carinskoj tarifi za 2005. godinu

# VLADA REPUBLIKE HRVATSKE

**2654**

Na temelju članka 6. Zakona o carinskoj
tarifi  (»Narodne novine«, br. 61/2000 i
117/2000), Vlada Republike Hrvatske je na sjednici održanoj 24. studenoga 2005.
godine donijela

## UREDBU

### O DOPUNI  UREDBE O CARINSKOJ TARIFI ZA 2005. GODINU

Članak 1.

U Uredbi o Carinskoj tarifi za 2005. godinu
(»Narodne novine«, br. 165/2004, 2/2005, 29/2005, 92/2005
i 108/2005) u Carinskoj tarifi, iza tarifne oznake 3824 90 99 40  dodaje
se tarifna oznaka kako slijedi:

Tarifna oznaka Naziv   Jedinica
mjere  Osnovna stopa carine   Snižene stope carine pri uvozu
roba podrijetlom iz zemalja s kojima je Republika Hrvatska sklopila ugovor o
povlaštenom trgovinskom režimu

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Tarifna oznaka** | **Naziv** | **Jedinica mjere** | **Osnovna stopa carine** | **Snižene stope carine pri uvozu roba podrijetlom iz zemalja s kojima je Republika Hrvatska sklopila ugovor o povlaštenom trgovinskom režimu** | | | | | | | | | | | |
| **EU** | **EFTA** | | | **CEFTA** | | **Albanija** | **Bosna i Hercegovina** | **Makedonija** | **Moldova** | **Srbija i Crna Gora** | **Turska** |
|  | **Island** | **Norveška** | **Švicarska i Lihtenštajn** | **Bugarska** | **Rumunjska** |
| 3824 90 99 50 | - - - - - ex. smjese metilnih estera masnih kiselina (FAME) za dizelske motore | kg | 4 | sl | sl | sl | sl | sl | sl | sl | sl | sl | 1,2 | sl | sl |

Članak 2.

Ova Uredba stupa na snagu danom objave u »Narodnim
novinama«.

Klasa: 413-01/04-01/06

Urbroj: 5030116-05-4

Zagreb, 24. studenoga 2005.

Predsjednik

**dr****. sc. Ivo Sanader**,
v. r.

Uredba, NN 141/2005-2654
## Uredba o izmjeni Uredbe o Tajništvu Vlade Republike Hrvatske

### NN 141/2005 (30.11.2005.), Uredba o izmjeni Uredbe o Tajništvu Vlade Republike Hrvatske

# VLADA REPUBLIKE HRVATSKE

**2655**

Na temelju članka 19. stavka 1. i članka 26.
stavka 1. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004) i članka
60. Zakona o sustavu držav­ne uprave (»Narodne
novine«, br. 75/93, 48/99, 15/2000, 127/2000,
59/2001, 190/2003 – pročišćeni tekst i 199/2003), Vlada Republike Hrvatske je
na sjednici održanoj 24. studenoga 2005. godine donijela

## UREDBU

### O IZMJENI UREDBE O TAJNIŠTVU VLADE REPUBLIKE HRVATSKE

Članak 1.

U Uredbi o Tajništvu Vlade Republike Hrvatske
(»Narodne novine«, br. 129/2002, 36/2003 i 29/2005)
mijenja se okvirni broj državnih službenika i namještenika potrebnih za
obavljanje poslova iz djelokruga Tajništva iz članka 13. Okvirni broj državnih
službenika i namještenika mijenja se u Uredu tajnika Vlade.

Novi broj potrebnih državnih službenika i
namještenika određuje se u tablici koja je u prilogu ove Uredbe i čini njezin
sastavni dio.

Tablica iz stavka 2. ovog članka ne objavljuje
se u »Narodnim novinama«.

Članak 2.

Tajnik Vlade Republike Hrvatske uskladit će
Pravilnik o unutarnjem redu Tajništva Vlade Republike Hrvatske s ovom Uredbom u
roku od 30 dana od njezinog stupanja na snagu.

Članak 3.

Ova Uredba stupa na snagu danom objave u
»Narodnim novinama«.

Klasa: 023-03/05-01/09

Urbroj: 5030102-05-6

Zagreb, 24. studenoga 2005.

Predsjednik

**dr****. sc. Ivo Sanader**,
v. r.

Uredba, NN 141/2005-2655
## Odluka o izmjeni Odluke o koncesiji pomorskog dobra u svrhu gospodarskog korištenja luke posebne namjene - Brodogradilišta Šibenik

### NN 141/2005 (30.11.2005.), Odluka o izmjeni Odluke o koncesiji pomorskog dobra u svrhu gospodarskog korištenja luke posebne namjene - Brodogradilišta Šibenik

# VLADA REPUBLIKE HRVATSKE

**2656**

Na temelju članka 80. stavka 4. točke 2. Zakona
o pomorskom dobru i morskim lukama (»Narodne novine«, broj 158/2003), Vlada
Republike Hrvatske je na sjednici održanoj 24. studenoga 2005. godine donijela

## ODLUKU

### O IZMJENI ODLUKE O KONCESIJI POMORSKOG DOBRA U SVRHU GOSPODARSKOG KORIŠTENJA LUKE POSEBNE NAMJENE – BRODOGRADILIŠTA ŠIBENIK

I.

U Odluci o koncesiji pomorskog dobra u svrhu
gospodarskog korištenja luke posebne namjene – Brodogradilišta Šibenik (»Narod­ne
novine«, broj 129/2004) u točki I. stavku 1. riječi »Nautički centar Primošten
d.o.o.« zamjenjuju se riječima: »Nautički centar Prgin
– Remontno brodogradilište Šibenik.«

II.

Ova Odluka stupa na snagu danom donošenja, a
objavit će se u »Narodnim novinama«.

Klasa: 934-01/99-01/13

Urbroj: 5030116-05-1

Zagreb,  24. studenoga 2005.

Predsjednik

**dr****. sc. Ivo Sanader**,
v. r.

Odluka, NN 141/2005-2656
## Rješenje o imenovanju pomoćnice ministrice zaštite okoliša, prostornog uređenja i graditeljstva

### NN 141/2005 (30.11.2005.), Rješenje o imenovanju pomoćnice ministrice zaštite okoliša, prostornog uređenja i graditeljstva

# VLADA REPUBLIKE HRVATSKE

**2657**

Na temelju članka 30. stavka 4. Zakona o Vladi
Republike Hrvatske (»Narodne novine«, br. 101/98,
15/2000, 117/2001, 199/2003 i 30/2004) i članka 42. stavka 2. Zakona o sustavu
državne uprave (»Narodne novine«, br. 75/93, 48/99,
15/2000, 127/2000, 59/2001, 190/2003 – pročišćeni tekst i 199/2003), Vlada
Republike Hrvatske je na sjednici održanoj 24. studenoga 2005. godine donijela

## RJEŠENJE

### O IMENOVANJU POMOĆNICE MINISTRICE ZAŠTITE OKOLIŠA, PROSTORNOG UREĐENJA I GRADITELJSTVA

Imenuje se SUZANA TARNIK, dr.
vet. med., pomoćnicom ministrice zaštite okoliša,
prostornog uređenja i graditeljstva.

Klasa: 080-02/05-01/227

Urbroj: 50304/2-05-01

Zagreb, 24. studenoga 2005.

Predsjednik

**dr****. sc. Ivo Sanader**,
v. r.

Rješenje, NN 141/2005-2657
## Rješenje o imenovanju zamjenice državne tajnice Središnjega državnog ureda za razvojnu strategiju

### NN 141/2005 (30.11.2005.), Rješenje o imenovanju zamjenice državne tajnice Središnjega državnog ureda za razvojnu strategiju

# VLADA REPUBLIKE HRVATSKE

**2658**

Na temelju članka 30. stavka 4. Zakona o Vladi
Republike Hrvatske (»Narodne novine«, br. 101/98,
15/2000, 117/2001, 199/2003 i 30/2004) i članka 7. stavka 2. Uredbe o
unutarnjem ustrojstvu Središnjega državnog ureda za razvojnu strategiju
(»Narodne novine«, broj 11/2004), Vlada Republike Hrvatske je na sjednici
održanoj 24. studenoga 2005. godine donijela

## RJEŠENJE

### O IMENOVANJU ZAMJENICE DRŽAVNE TAJNICE SREDIŠNJEGA DRŽAVNOG UREDA ZA RAZVOJNU STRATEGIJU

Imenuje se NATAŠA MIKUŠ zamjenicom državne
tajnice Središnjega državnog ureda za razvojnu strategiju.

Klasa: 080-02/05-01/223

Urbroj: 50304/2-05-01

Zagreb, 24. studenoga 2005.

Predsjednik

**dr****. sc. Ivo Sanader**,
v. r.

Rješenje, NN 141/2005-2658
## Rješenje o razrješenju člana Savjeta prostornog uređenja Države

### NN 141/2005 (30.11.2005.), Rješenje o razrješenju člana Savjeta prostornog uređenja Države

# VLADA REPUBLIKE HRVATSKE

**2659**

Na temelju članka 30. stavka 4. Zakona o Vladi
Republike Hrvatske (»Narodne novine«, br. 101/98,
15/2000, 117/2001, 199/2003 i 30/2004) i članka 9. Zakona o prostornom uređenju
(»Narodne novine«, br. 30/94, 68/98, 61/2000 i
32/2002), Vlada Republike Hrvatske je na sjednici održanoj 24. studenoga 2005.
godine donijela

## RJEŠENJE

### O RAZRJEŠENJU ČLANA SAVJETA PROSTORNOG UREĐENJA DRŽAVE

Razrješuje se JULIJE DE LUCA dužnosti člana
Savjeta prostornog uređenja Države.

Klasa: 080-02/05-02/159

Urbroj: 50304/2-05-01

Zagreb, 24. studenoga 2005.

Predsjednik

**dr****. sc. Ivo Sanader**,
v. r.

Ostalo, NN 141/2005-2659
## Rješenje o imenovanju člana Savjeta prostornog uređenja Države

### NN 141/2005 (30.11.2005.), Rješenje o imenovanju člana Savjeta prostornog uređenja Države

# VLADA REPUBLIKE HRVATSKE

**2660**

Na temelju članka 30. stavka 4. Zakona o Vladi
Republike Hrvatske (»Narodne novine«, br. 101/98,
15/2000, 117/2001, 199/2003 i 30/2004) i članka 9. Zakona o prostornom uređenju
(»Narodne novine«, br. 30/94, 68/98, 61/2000 i
32/2002), Vlada Republike Hrvatske je na sjednici održanoj 24. studenoga 2005.
godine donijela

## RJEŠENJE

### O IMENOVANJU ČLANA SAVJETA PROSTORNOG UREĐENJA DRŽAVE

Imenuje se MATIJA SALAJ članom Savjeta
prostornog uređenja Države.

Klasa: 080-02/05-01/225

Urbroj: 50304/2-05-01

Zagreb, 24. studenoga 2005.

Predsjednik

**dr****. sc. Ivo Sanader**,
v. r.

Rješenje, NN 141/2005-2660
## Rješenje o razrješenju privremene ravnateljice Hrvatskog zavoda za mentalno zdravlje

### NN 141/2005 (30.11.2005.), Rješenje o razrješenju privremene ravnateljice Hrvatskog zavoda za mentalno zdravlje

# VLADA REPUBLIKE HRVATSKE

**2661**

Na temelju članka 30. stavka 4. Zakona o Vladi
Republike Hrvatske (»Narodne novine«, br. 101/98,
15/2000, 117/2001, 199/2003 i 30/2004), članka 210. stavka 1. Zakona o
zdravstvenoj zaštiti (»Narodne novine«, br. 121/2003
i 48/2005) i članka 15. stavka 1. Zakona o ustanovama (»Narodne novine«, br. 76/93, 29/97 i 47/99), Vlada Republike Hrvatske je na
sjednici održanoj 24. studenoga 2005. godine donijela

## RJEŠENJE

### O RAZRJEŠENJU PRIVREMENE RAVNATELJICE HRVATSKOG ZAVODA ZA MENTALNO ZDRAVLJE

Razrješuje se prim. dr. sc. MIRNA PERŠIĆ BRIDA
dužnosti privremene ravnateljice Hrvatskog zavoda za mentalno zdravlje.

Klasa: 080-02/05-02/160

Urbroj: 50304/2-05-01

Zagreb, 24. studenoga 2005.

Predsjednik

**dr****. sc. Ivo Sanader**,
v. r.

Rješenje, NN 141/2005-2661
## Rješenje o imenovanju privremenog ravnatelja Hrvatskog zavoda za mentalno zdravlje

### NN 141/2005 (30.11.2005.), Rješenje o imenovanju privremenog ravnatelja Hrvatskog zavoda za mentalno zdravlje

# VLADA REPUBLIKE HRVATSKE

**2662**

Na temelju članka 30. stavka 4. Zakona o Vladi
Republike Hrvatske (»Narodne novine«, br. 101/98,
15/2000, 117/2001, 199/2003 i 30/2004), članka 210. stavka 1. Zakona o
zdravstvenoj zaštiti (»Narodne novine«, br. 121/2003
i 48/2005) i članka 15. stavka 1. Zakona o ustanovama (»Narodne novine«, br. 76/93, 29/97 i 47/99), Vlada Republike Hrvatske je na
sjednici održanoj 24. studenoga 2005. godine donijela

## RJEŠENJE

### O IMENOVANJU PRIVREMENOG RAVNATELJA HRVATSKOG ZAVODA ZA MENTALNO ZDRAVLJE

Imenuje se DUBRAVKO KUŽINA, dr.
med., privremenim rav­nateljem
Hrvatskog zavoda za mentalno zdravlje.

Klasa: 080-02/05-01/226

Urbroj: 50304/2-05-01

Zagreb, 24. studenoga 2005.

Predsjednik

**dr****. sc. Ivo Sanader**,
v. r.

Rješenje, NN 141/2005-2662